Diari Oficial de la Generalitat Valenciana


Sumari del DOGV 7516, del 30-04-2015 (2015/3756)

Informació pública del pla de participació pública de l'estudi d'integració paisatgística de la sol·licitud d'ampliació de la declaració d'interès comunitari per a centre hípic.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7516

Data del DOGV
:   30-04-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/3756


Data del document
:   20-04-2015

Organisme emissor
:   Ajuntament de Godella

Tipus de document
:   Anunci

Descriptors 

:   * Godella
    * pla d'urbanisme
    * administració local

Informació pública del pla de participació pública de l'estudi d'integració paisatgística de la sol·licitud d'ampliació de la declaració d'interès comunitari per a centre hípic. [2015/3756]  
Carlos Ortells González ha presentat, el 12 de març de 2015, davant el Servei Territorial d'Urbanisme de València (en nom i representació de la mercantil Wellnes Sport Cio, SL) sol·licitud d'ampliació de la declaració d'interès comunitari concedida sobre la parcel·la 12 del polígon 4, de Godella, mitjançant Resolució del conseller de Medi Ambient, Aigua, Urbanisme i Transport, de data 4 desembre de 2007, per a la instal·lació d'un centre hípic en aquesta parcel·la. L'ampliació es projecta sobre les parcel·les 13, 14 (part), 15, 17, 55 i 73 del polígon 4, de Godella.  
D'acord amb l'establit en la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, així com en la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, l'ampliació de l'esmentada declaració d'interès comunitari requereix la tramitació d'un pla de participació pública que identifique les administracions públiques afectades i el públic interessat en aquesta ampliació, i que informe aquest públic sobre la proposta esmentada a fi de possibilitar que intervinga en la millora del medi ambient, el paisatge i la sostenibilitat del seu municipi, i expresse les seues observacions i opinions abans que s'adopten decisions sobre la corresponent proposta, decisions que hauran de tenir en compte els resultats de la participació pública.  
  
A aquest efecte, es comunica a tots aquells agents interessats i als diferents grups l'inici del pla de participació pública de l'estudi d'integració paisatgística de l'ampliació d'aquesta declaració d'interès comunitari, que tindrà en aquesta primera fase una durada de 30 dies naturals des de l'endemà de la publicació del corresponent anunci en el Diari Oficial de la Comunitat Valenciana, i es convida a participar en la delimitació de les unitats de paisatge, recursos paisatgístics i/o aquell aspecte que poguera ser considerat rellevant respecte a l'àmbit d'estudi seleccionat.  
En aquesta fase es proposa la realització d'una enquesta en relació a les unitats de paisatge i recursos paisatgístics inicialment proposats pel promotor de l'actuació, a fi de contrastar amb la població la seua delimitació, i identificar aquells recursos o aspectes relacionats amb el paisatge que no hagen sigut inicialment considerats i que tinguen valor per a la ciutadania, així com determinar quins recorreguts de caràcter paisatgístic són els més utilitzats i/o apreciats per la població.  
  
Durant aquest termini, tota la informació relacionada amb la participació pública es trobarà disponible en la pàgina web de l'ajuntament, i podran presentar-se aquestes enquestes, així com qualsevol altre suggeriment, preocupació i informació, en qualsevol dels següents punts de participació i informació pública:  
- En el Registre General d'entrada de l'Ajuntament de Godella.  
- En la pàgina web de l'Ajuntament de Godella.  
- En la pàgina habilitada a aquest efecte pel promotor: ppp\_ubtowfw@pwlceoj.hsl.  
- En el punt de participació habilitat pel promotor en el centre hípic.  
  
  
Godella, 20 d'abril de 2015.- L'alcaldessa: Eva Pilar Sanchis i Bargues.